section_heading: Karakteristike
paragraph_text: 2004. hrvatski brodar Tankerska plovidba iz Zadra ugovorila je izgradnju dvaju brodova blizanaca s Brodosplitom. Vrijednost broda je 59,5 milijuna američkih dolara. Postavljen je u Splitu na navoz kao novogradnja br. 460. Aframax tanker Dugi otok sagrađen je od čelika povišene čvrstoće, zbog čega su mu limovi tanji nego za manje tankere. Nosivost broda je 108 414 t. Bruto tonaže je 59 315 tona. Brod blizanac je brod M/T Olib, koji je porinut nekoliko mjeseci poslije. Tanker Dugi otok svečano je kršten i porinut 29. ožujka 2008. godine. Kum brodu je Mario Babić, pomoćnik ministra mora, prijevoza i infrastrukture. Brod je blagoslovio fra Zlatko Šafarić iz Apostolata mora. Tankerska plovidba preuzela je brod 15. rujna 2008., istog dana kad je svečano porinut i kršten brod blizanac Olib. Sutradan, M/T Dugi otok otplovio je na prvi posao u Egipat.